ভারতের মতো তারকা ব্যাটসম্যান পাকিস্তান থেকে না উঠে আসার কারণও এ দিন নিজের মতো করে ব্যাখ্যা করেন কামরান আকমল। তাঁর মতে প্রথম শ্রেণির ক্রিকেটে পিচ তৈরির ক্ষেত্রে ভারতের মতো ধারাবাহিকতা দেখায় না পাকিস্তান। কামরান বলেন, “ঘরোয়া ক্রিকেটে পিচ সব সময় এমন হওয়া উচিত, যেখানে ব্যাটসম্যানরা নিজেদের ইনিংসকে তৈরি করতে পারবে, মাঠে টিকে থাকতে পারবে। এটাই একমাত্র উপায় যেখানে ব্যাটসম্যানদের আত্মবিশ্বাস জোগানো যায় এবং আন্তর্জাতিক ক্রিকেটের জন্য ক্রিকেটারদের তৈরি করা যায়।”